stanford-oval/wikipedia huggingface dataset:
Kōki Hirota

| Kōki Hirota |
| --- | --- |

Japanin pääministeri
 9. maaliskuuta 1936 – 2. helmikuuta 1937  
Monarkki:  Hirohito
Edeltäjä:  Keisuke Okada
Seuraaja:  Senjūrō Hayashi
Henkilötiedot
Syntynyt: 14. helmikuuta 1878 Fukuoka
Kuollut: 23. joulukuuta 1948 (70 vuotta) Tokio
Tiedot
Puolue:  sitoutumaton
 Nimikirjoitus
Kōki Hirota (jap. 広田弘毅, Hirota Kōki; 14. helmikuuta 1878 Fukuoka – 23. joulukuuta 1948 Tokio) oli japanilainen diplomaatti ja poliitikko, joka toimi Japanin pääministerinä vuosina 1936–1937. Toisen maailmansodan jälkeen hänet tuomittiin kuolemaan Tokion sotarikostuomioistuimessa ja teloitettiin.
Hirotan isä oli muurari, mutta hänet adoptoitiin lapsena Hirotan aatelissukuun. Hän suoritti oikeustieteellisen tutkinnon Tokion yliopistossa ja loi uransa Japanin ulkoministeriössä, jossa hänet nimitettiin 1923 Euroopan ja Amerikan osaston päälliköksi. Hirota oli Japanin lähettiläänä Alankomaissa, suurlähettiläänä Moskovassa vuosina 1928–1932 ja ulkoministerinä Makoto Saitōn sekä Keisuke Okadan hallituksissa vuosina 1933–1936. Kun Okadan hallitus erosi helmikuun 26. päivän välikohtauksena tunnetun kiihkokansallismielisten upseerien vallankaappausyrityksen jälkeen, Hirota nimitettiin pääministeriksi maaliskuussa 1936. Hän antoi armeijan sanella hallituksensa politiikan, johon kuului varustelumenojen lisääminen, valtion voimakkaampi puuttuminen talouselämään, aggressiivisempi politiikka Kiinaa kohtaan ja Antikomintern-sopimuksen allekirjoittaminen. Hirota joutui eroamaan armeijan painostamana helmikuussa 1937.
Hirota kuulemassa tuomiotaan Tokion oikeudenkäynnissä marraskuussa 1948.
Hirota nimitettiin vuonna 1937 Japanin parlamentin ylähuoneeseen. Hän oli uudelleen ulkoministerinä Konoe Fumimaron hallituksessa vuosina 1937–1938. Hirota lähetettiin toisen maailmansodan lopulla vuonna 1945 neuvottelemaan Neuvostoliiton kanssa, jotta Neuvostoliitto ei liittyisi sotaan Japania vastaan. Sodan jälkeen hän oli yhtenä syytettynä voittajavaltioiden järjestämässä Tokion oikeudenkäynnissä. Hänet todettiin syylliseksi A-luokan sotarikoksiin ja tuomittiin ainoana siviilivirkamiehenä kuolemaan. Tuomion perusteena oli hänen pääministerikaudellaan jatkunut sota Kiinaa vastaan Mantšuriassa sekä se, että hän ei ollut ulkoministerinä puuttunut vuoden 1937 Nankingin verilöylyyn ja muihin Japanin armeijan sotarikoksiin Kiinassa. Hänet teloitettiin hirttämällä Sugamon vankilassa joulukuussa 1948. Muiden teloitettujen tavoin häntä kunnioitetaan nykyisin Yasukunin pyhäkössä.
Aiheesta muualla

Kuvia tai muita tiedostoja aiheesta Kōki Hirota Wikimedia Commonsissa
Tokion sotarikosoikeudenkäynnin syytetyt
| --- | --- |
Kuolemaan tuomitut:   Kenji Doihara  Kōki Hirota  Seishirō Itagaki  Heitarō Kimura  Iwane Matsui  Akira Mutō  Hideki Tōjō 
Elinkautiseen vankeuteen tuomitut:   Sadao Araki  Kingorō Hashimoto  Shunroku Hata  Kiichirō Hiranuma  Naoki Hoshino  Okinori Kaya  Kōichi Kido  Kuniaki Koiso  Jirō Minami  Takazumi Oka  Hiroshi Oshima  Kenryō Satō  Shigetarō Shimada  Toshio Shiratori  Teiichi Suzuki  Yoshijirō Umezu 
Määräaikaiseen vankeuteen tuomitut:   Shigenori Tōgō (20 v.)  Mamoru Shigemitsu (7 v.) 
Muut:   Yōsuke Matsuoka  Osami Nagano  Shūmei Ōkawa  1 2  Kuoli oikeudenkäynnin aikana.  ↑  Todettiin mielenvikaiseksi ja vapautettiin.
Lea Müller

| Mitalit | Mitalit | Mitalit |  |
| --- | --- | --- | --- |
|  Lea Müller Olomoucin MM-kilpailuissa 2008. |  Lea Müller Olomoucin MM-kilpailuissa 2008. |  Lea Müller Olomoucin MM-kilpailuissa 2008. |  |
Maa:   Sveitsi
Naisten suunnistus
| MM-kilpailut  | MM-kilpailut  | MM-kilpailut  |  |
|  Kultaa | Aichi 2005 | viesti |  |
| EM-kilpailut  | EM-kilpailut  | EM-kilpailut  |  |
|  Hopeaa | Otepää 2006 | viesti |  |
Lea Müller (s. 8. toukokuuta 1982 Buckten) on sveitsiläinen suunnistaja ja viestisuunnistuksen maailmanmestari. Seuratasolla hän edustaa ruotsalaista Södertalje-Nykvarnia.
Nuorten MM-kilpailuissa Alicantessa 2002 Müller voitti viestikultaa. Duisburgin World Gamesissa 2005 hän voitti kultaa sekaviestissä joukkuetovereinaan Matthias Merz, Daniel Hubmann ja Simone Niggli-Luder. Aichin MM-kilpailuissa 2005 hän voitti viestin maailmanmestaruuden Vroni König-Salmen ja Simone Niggli-Luderin kanssa. Otepään EM-kilpailuissa 2006 hän voitti viestihopeaa saman joukkueen kanssa kuin vuotta aikaisemmin MM-kultaa.
Ana Belén Palomo

Ana Belén Palomo Jiménez (s. 20. lokakuuta 1977, Algeciras, Cádiz) on espanjalainen uimari, joka on edustanut kotimaataan kaksissa kesäolympialaisissa, alkaen vuodesta 2000. Hän karsiutui alkuerissä 50 metrin vapaauinnissa molemmilla kerroilla.
Anas Seko

Anas Seko
| --- | --- |
Syntynyt:  23. marraskuuta 1996  (27 vuotta) 
Syntymänimi:  Anas Seko 
muokkaa - muokkaa wikitekstiä - muokkaa Wikidataa
Anas Seko (s. 23. marraskuuta 1996 Benin)  on beniniläinen ympäristöaktivisti. Hän on Beninin "Ekologinen paine" -liikkeen ja "Syntymäpäiväni, kotimaani" -konseptin edelläkävijä. Hänen sitoutumisensa taisteluun ympäristönsuojelun puolesta toi hänelle palkintoja.
Elämäkerta > Lapsuus ja opinnot

Anas Seko syntyi 23. marraskuuta 1996 Beninissä. Ylioppilastutkinnon jälkeen vuonna 2015 hän opiskeli sosiologiaa Abomey Calavin yliopistossa.
Elämäkerta > Yhteiskunnallinen osallistuminen

Anas Seko on useiden yhdistysten jäsen ja Excellence For Africa -yhdistyksen toiminnanjohtaja. Se on sitoutunut ympäristön pilaantumisen torjuntaan, ja johtaa monia toimia tähän suuntaan ja sen taistelut vaikuttavat kaikkiin yhteiskunnan sosiaalisiin kerrostumiin.
"Ympäristön suojelu ei ole henkilökohtaista taipumusta tai makuasia, se on elinvoimakysymys, joka koskee ehdottomasti kaikkia. Olitpa muurari, lääkäri tai entisöijä, sinun on suojeltava ympäristöä, koska ilman kasveja, eläimiä, luonnonympäristöä ei ole elämää maan päällä, eikä ole ihmiselämää."  Anas Seko
Anas Seko järjestää säännöllisesti tapahtumia yhteistä jätekeräystä varten. Hän on myös useiden strategioiden ja ympäristöviestintäkampanjoiden aloitteentekijä, joilla lisätään väestön, erityisesti nuorten tietoisuutta vihreistä teemoista. Näitä ovat terveyskampanja "kaikki takeissa", maaseudulla "Tuoreena oleminen tarkoittaa myös ympäristön suojelemista". Myös marraskuussa 2021 hänen syntymäpäiväänään hän noudatti konseptia ”Syntymäpäiväni on kotimaani", jonka alullepanija hän on. Silloin Anas Seko järjesti tapahtuman "Nique pas ta Mer", jossa hän mobilisoi nuoria meren saastumista vastaan.
Anas Seko on myös valokuvaaja. Hän käyttää kuviaan sosiaalisten verkostojen kampanjoidensa keskipisteeseen järkyttääkseen ja vakuuttaakseen väestöä mobilisoitumaan luonnon kärsimystä vastaan .
Sossoukpe Ghislain ja Gueli Ulrich dokumentoivat Anas Sekon ja hänen yhteistyökumppaneidensa toimintaa elokuvassa nimeltä SOS laituri, joka oli ehdolla vuonna 2021 festivaalin toisessa editiossa. Elokuva Terveyttä kaikille oli WHO :n järjestämässä kilpailussa kategoriassa "Parempi terveys ja hyvinvointi”.
Kunnianosoitukset

Ympäristöaktivistien erikoispalkinto, 2020
Eco-kansalinen -palkinto Ecolo Awardsissa, 2021
Aiheesta muualla

Anas Seko has committed himself to creating a cleaner environment & once clean, he wants it to stay that way
Beninese activist Anas Seko on a mission to raise awareness about waste disposal, YouTube
Bénin : Anas Seko, un activiste au service de l’écologie, YouTube/TVMonde5
Lasse Oksanen -palkinto

Lasse Oksanen -palkinto on jääkiekon SM-liigan vuosittain myöntämä palkinto pelaajalle, joka merkittävimmällä tavalla omalla taidollaan ja tahdollaan on vaikuttanut joukkueensa menestykseen SM-liigan runkosarjassa. Palkinnon voittaja valitaan jääkiekkotoimittajien äänestyksellä. Palkinto on saanut nimensä Lasse Oksaselta, jota pidetään yhtenä 1960- ja 1970-luvun taitteen parhaista suomalaisista jääkiekkoilijoista. Ensimmäisen kerran palkinto myönnettiin kaudella 1993–1994.
Palkinnon saajat

| Kausi | Joukkue | Pelaaja | Pelipaikka | Kansalaisuus |
| --- | --- | --- | --- | --- |
| 1993–1994 | TPS | Esa Keskinen | Hyökkääjä |  Suomi |
| 1994–1995 | TPS | Saku Koivu | Hyökkääjä |  Suomi |
| 1995–1996 | Lukko | Juha Riihijärvi | Hyökkääjä |  Suomi |
| 1996–1997 | TPS | Jani Hurme | Maalivahti |  Suomi |
| 1997–1998 | Ilves | Raimo Helminen | Hyökkääjä |  Suomi |
| 1998–1999 | HIFK | Jan Čaloun | Hyökkääjä |  Tšekki |
| 1999–2000 | TPS | Kai Nurminen | Hyökkääjä |  Suomi |
| 2000–2001 | TPS | Tony Virta | Hyökkääjä |  Suomi |
| 2001–2002 | Tappara | Janne Ojanen | Hyökkääjä |  Suomi |
| 2002–2003 | HPK | Antti Miettinen | Hyökkääjä |  Suomi |
| 2003–2004 | HIFK | Timo Pärssinen | Hyökkääjä |  Suomi |
| 2004–2005 | Jokerit | Tim Thomas | Maalivahti |  Yhdysvallat |
| 2005–2006 | HIFK | Tony Salmelainen | Hyökkääjä |  Suomi |
| 2006–2007 | HIFK | Cory Murphy | Puolustaja |  Kanada |
| 2007–2008 | Jokerit | Ville Leino | Hyökkääjä |  Suomi |
| 2008–2009 | Jokerit | Juuso Riksman | Maalivahti |  Suomi |
| 2009–2010 | Tappara | Jori Lehterä | Hyökkääjä |  Suomi |
| 2010–2011 | HIFK | Ville Peltonen | Hyökkääjä |  Suomi |
| 2011–2012 | Ässät | Tomáš Záborský | Hyökkääjä |  Slovakia |
| 2012–2013 | Ässät | Antti Raanta | Maalivahti |  Suomi |
| 2013–2014 | Ilves | Michael Keränen | Hyökkääjä |  Suomi |
| 2014–2015 | Blues | Kim Hirschovits | Hyökkääjä |  Suomi |
| 2015–2016 | Tappara | Kristian Kuusela | Hyökkääjä |  Suomi |
| 2016–2017 | Kärpät | Mika Pyörälä | Hyökkääjä |  Suomi |
| 2017–2018 | Kärpät | Julius Junttila | Hyökkääjä |  Suomi |
| 2018–2019 | Pelicans | Oliwer Kaski | Puolustaja |  Suomi |
| 2019–2020 | Lukko | Justin Danforth | Hyökkääjä |  Kanada |
| 2020–2021 | Lukko | Robin Press | Puolustaja |  Ruotsi |
| 2021–2022 | Jukurit | Petrus Palmu | Hyökkääjä |  Suomi |
| 2022–2023 | HPK | Michael Joly | Hyökkääjä |  Kanada |
| 2023–2024 | JYP | Jerry Turkulainen | Hyökkääjä |  Suomi |
Ana Brnabić

| Ana Brnabić> Ана Брнабић |
| --- | --- |

Serbian pääministeri
 29. kesäkuuta 2017–  
Presidentti:  Aleksandar Vučić
Varapääministeri:  Ivica Dačić
Edeltäjä:  Ivica Dačić (vt.)
Henkilötiedot
Syntynyt: 28. syyskuuta 1975 (ikä 49)  Belgrad, Serbian KT, Jugoslavia (nykyään Serbia)
Tiedot
Puolue:  sitoutumaton
Koulutus:  Northwood University University of Hull
Uskonto:  ateisti
 Nimikirjoitus
Ana Brnabić (serb. Ана Брнабић, s. 28. syyskuuta 1975) on serbialainen poliitikko. Hän on toiminut Serbian pääministerinä 29. kesäkuuta 2017 alkaen. Brnabić on Serbian ensimmäinen naispuolinen ja avoimesti homoseksuaali pääministeri.
Joulukuussa 2019 Serbian pääministeri Ana Brnabić sai perheenlisäystä, kun hänen samaa sukupuolta oleva puolisonsa Milica Đurđić synnytti poikalapsen.
Ana Carolina Reston

Ana Carolina Reston Macan (4. kesäkuuta 1985 São Paulo, Brasilia – 15. marraskuuta 2006) oli brasilialainen malli.
Reston syntyi keskiluokkaiseen perheeseen Jundiaissa São Paulon lähistöllä. Hän aloitti mallintyöt 13-vuotiaana voitettuaan paikallisen kauneuskilpailun. Urallaan hän työskenteli muun muassa Fordille, Elitelle ja L'Équipelle Kiinassa, Turkissa, Meksikossa ja Japanissa. Hän toimi mallina myös mm. Giorgio Armanin mainoskampanjassa.
25. lokakuuta 2006 174 senttimetrin mittainen ja 40 kilogrammaa painanut Reston joutui sairaalaan anoreksiasta ja bulimiasta johtuneiden munuaisvaivojen takia. Hänen ruokavalionsa oli koostunut omenoista ja tomaateista. Hän kuoli vaivoihinsa 15. marraskuuta vain 21-vuotiaana. Restonin kerrotaan sairastuneen anoreksiaan vuonna 2004, kun häntä oli haukuttu liian lihavaksi kiinalaisessa muotinäytöksessä. Kolme kuukautta ennen Restonin kuolemaa uruguaylainen malli Luisel Ramos oli kuollut anoreksiaan. Myös Ramosin pikkusisko Eliana kuoli tammikuussa 2007 anoreksiasta johtuneeseen aliravitsemukseen. Näiden tapausten herättäminä monet muotitalot ovat kieltäneet anorektisten mallien käytön muotinäytöksissä.
Amrish Puri

| Amrish Puri |
| --- | --- |
 Amrish Puri vuonna 2003.
Henkilötiedot
Koko nimi:  Amrish Lal Puri
Syntynyt: 22. kesäkuuta 1932 Jalandhar, Brittiläinen Intia
Kuollut: 12. tammikuuta 2005 (72 vuotta) Mumbai, Maharashtra, Intia
Puoliso:  Urmila Divekar  (vih. 1957; k. 2005)
Lapset:  2
Näyttelijä
Aktiivisena:  1970–2005
Aiheesta muualla
IMDb 
Elonet
AllMovie
Amrish Puri (22. kesäkuuta 1932 Jalandhar – 12. tammikuuta 2005 Mumbai) oli intialainen näyttelijä. Intiassa hänet muistetaan useista näyttelijäsuorituksistaan Bollywood-elokuvissa, mutta länsimaalaiset tuntevat hänet parhaiten pahan Mola Ramin esittäjänä seikkailuelokuvassa Indiana Jones ja tuomion temppeli. Hänen isoveljensä oli näyttelijä Madan Puri.
Puri meni naimisiin Urmila Divekarin kanssa 5. tammikuuta 1957. He saivat kaksi lasta, Rajeevin ja Namratan.
Amrish Puri menehtyi Mumbaissa aivoverenvuotoon 72-vuotiaana.
Valikoitu filmografia

Bhumika (1977)
Gandhi (1982)
Hero (1983)
Indiana Jones ja tuomion temppeli (Indiana Jones and the Temple of Doom, 1984)
Nagina (1986)
Mr. India (1987)
Ram Lakhan (1989)
Deewana (1992)
Karan Arjun (1995)
Dilwale Dulhania Le Jayenge (1995)
Koyla (1997)
Pardes (1997)
Taal (1999)
Mohabbatein (2000)
Gadar: Ek Prem Katha (2001)
Dev (2004)
Aitraaz (2004)
Aiheesta muualla

Kuvia tai muita tiedostoja aiheesta Amrish Puri Wikimedia Commonsissa
Amrish Puri Internet Movie Databasessa. (englanniksi)
Amrish Puri Elonetissä.
Amrish Puri Allmoviessa (englanniksi)
Ana Bucik

| Ana Bucik |
| --- | --- |

Henkilötiedot
Uran tiedot
Laji:  alppihiihto 
Ana Bucik (s. 21. heinäkuuta 1993) on slovenialainen alppihiihtäjä, joka edustaa Smučarski klub Nova Goricaa.
Schladmingin MM-kilpailuissa 2013 Bucik sijoittui pujottelussa 31:nneksi. Vailin / Beaver Creekin MM-kilpailuissa 2015 hän oli alppiyhdistetyssä yhdestoista. Sankt Moritzin MM-kilpailuissa 2017 hän sijoittui pujottelussa seitsemänneksi ja joukkuekilpailussa yhdeksänneksi. Pyeongchangin olympialaisissa 2018 hän oli alppiyhdistetyssä yhdestoista, suurpujottelussa 21:s, pujottelussa 24:s ja joukkuekilpailussa yhdeksäs. Åren MM-kilpailuissa 2019 hän sijoittui suurpujottelussa 31:nneksi ja joukkuekilpailussa yhdeksänneksi. Cortina d'Ampezzossa 2021 hän oli pujottelussa yhdeksäs ja joukkuekilpailussa yhdestoista. Pekingin olympialaisissa 2022 hän sijoittui niin pujottelussa kuin suurpujottelussakin 11:nneksi. Courchevelin / Méribelin MM-kilpailuissa 2023 hän oli pujottelussa yhdeksäs.
Alppihiihdon maailmancupissa Bucik kilpaili ensimmäisen kerran Mariborin suurpujottelussa tammikuussa 2010. Ensimmäiset maailmancupin pisteensä hän saavutti joulukuussa 2014 oltuaan 26:s Åren pujottelussa. Kymmenen parhaan joukkoon hän sijoittui ensimmäisen kerran oltuaan seitsemäs Mariborin pujottelussa tammikuussa 2017. Ensimmäisen palkintosijansa hän saavutti oltuaan kolmas Lenzerheiden alppiyhdistetyssä tammikuussa 2018. Alppiyhdistetyn cupissa hän sijoittui samalla kaudella viidenneksi.
Maansa mestaruuskisoissa Bucik on saavuttanut kaksi kultaa superalppiyhdistetyssä ja yhden pujottelussa.
Antonio Segni

| Antonio Segni |
| --- | --- |
 Virallinen muotokuva (1962).
Italian 4. presidentti
 11. toukokuuta 1962–6. joulukuuta 1964  
Pääministeri:  Amintore Fanfani   Giovanni Leone   Aldo Moro
Edeltäjä:  Giovanni Gronchi
Seuraaja:  Giuseppe Saragat
Italian pääministeri
 6. heinäkuuta 1955–20. toukokuuta 1957  
Presidentti:  Giovanni Gronchi
Edeltäjä:  Mario Scelba
Seuraaja:  Adone Zoli
 16. helmikuuta 1959–26. maaliskuuta 1960  
Presidentti:  Giovanni Gronchi
Edeltäjä:  Amintore Fanfani
Seuraaja:  Fernando Tambroni
Henkilötiedot
Syntynyt: 2. helmikuuta 1891 Sassari, Italia
Kuollut: 1. joulukuuta 1972 (81 vuotta) Rooma
Puoliso:  Laura Carta Camprino
Tiedot
Puolue:  Italian kristillisdemokraattinen puolue
Uskonto:  roomalaiskatolinen
 Nimikirjoitus
Antonio Segni  kuuntele ääntämys (ohje) (2. helmikuuta 1891 Sassari, Italia – 1. joulukuuta 1972 Rooma) oli italialainen poliitikko ja oikeustieteen maisteri. Hän edusti kristillisdemokraattista puoluetta (Democrazia Cristiana).
Segni toimi aluksi oikeustieteen professorina useissa yliopistoissa. Toisen maailmansodan aikana hän osallistui Sardinian vapautuskomitean toimintaan ja oli vuodesta 1944 Sardinian edustaja Italian perustuslakia säätävässä komiteassa. Segni toimi muun muassa maa- ja metsätalousministerinä, opetusministerinä, puolustusministerinä, sisäministerinä ja ulkoministerinä useissa eri hallituksissa vuosina 1946–1962 ja Italian pääministerinä kahteen otteeseen vuosina 1955–1957 ja 1959–1960.
Hänet valittiin Italian neljänneksi presidentiksi toukokuussa 1962, mutta hän joutui eroamaan presidentinvirasta kesken toimikautensa vuoden 1964 joulukuussa sairastuttuaan aivoveritulppaan elokuussa 1964. Lehtimies Lino Jannuzzin L’Espresso-lehdessä vuonna 1967 julkaisemasta artikkelista paljastui että veritulppa oli tapahtunut vähän sen jälkeen kun ensimmäiset tiedot presidentin osallisuudesta kenraali Giovanni De Lorenzon vallankaappaussuunnitelmaan (ns. "Piano Solo") heinäkuussa 1964 olivat vuotaneet julkisuuten. Segnin ollessa sairauden vuoksi estyneenä tasavallan presidentin tehtäviä hoiti senaatin puheenjohtaja Cesare Merzagora viiden kuukauden ajan, kunnes uusi presidentti Giuseppe Saragat astui virkaan.
Antonio Segni oli presidenttikautensa jälkeen Italian senaatin elinikäinen jäsen ja kuoli Roomassa vuonna 1972 kahdeksankymmenenyhden vuoden iässä.
Käännös suomeksi
Kōki Saitō

| Henkilötiedot |
| --- | --- | --- |
Koko nimi: Kōki Saitō
Syntymäaika: 10. elokuuta 2001 (ikä 23)
Syntymäpaikka: Tokio, Japani
Kansalaisuus:  Japani
Pelipaikka: Hyökkääjä
Pituus: 170 cm
Seurat
| Vuodet | Seura | O (M) |
| 2018– | Yokohama FC | 31 (6) |
Maajoukkue
| 2019 | Japani U-20 |  |
 Seurajoukkueuran tilastot kattavat vain kansalliset sarjat.
Kōki Saitō (jap. 斉藤 光毅, Saitō Kōki; s. 10. elokuuta 2001 Tokio) on japanilainen jalkapalloilija.
Jalkapallomaajoukkue

Saitō kuului Japanin U-20 joukkueeseen alle 20-vuotiaiden MM-kilpailuissa 2019.
Aiheesta muualla

Soccerway
Kōki Ogawa

| 0 | 1 | 2 |
| --- | --- | --- |

Henkilötiedot
Koko nimi: Kōki Ogawa
Syntymäaika: 8. elokuuta 1997 (ikä 27)
Syntymäpaikka: Kanagawa, Japani
Kansalaisuus:  Japani
Pelipaikka: Hyökkääjä
Pituus: 183 cm
Seura
Seura: Mito HollyHock
Pelinumero: 18
Seurat
| Vuodet | Seura | O (M) |
| 2016–2019 2019– | Júbilo Iwata Mito HollyHock | 23 (1) 17 (7) |
Maajoukkue
| 2019– | Japani | 1 (3) |
 Seurajoukkueuran tilastot kattavat vain kansalliset sarjat.
Kōki Ogawa (jap. 小川 航基, Ogawa Kōki; s. 8. elokuuta 1997 Kanagawa) on japanilainen jalkapalloilija.
Jalkapallomaajoukkue

Ogawa debytoi Japanin maajoukkueessa joulukuussa 2019.
Aiheesta muualla

Soccerway
Anatoli Solovjov

Anatoli Solovjov.
Anatoli Solovjov (ven. Анатолий Яковлевич Соловьёв, s. 16. tammikuuta 1948 Riika, Latvian sosialistinen neuvostotasavalta) on entinen venäläinen sotilaslentäjä ja kosmonautti. Hänellä on vielä vuonna 2009 ennätys avaruuskävelyiden lukumäärässä - 16 avaruuskävelyä, yhteensä 82 tuntia.
Perhe

Anatoli Solovjovin isä Jakov Solovjov kuoli vuonna 1980. Hänen äitinsä Antonia Pavlovna asuu Riiassa. Anatoli Solovjov on naimisissa Natalia Solovjovan kanssa, ja perheessä on kaksi poikaa: Gennadi (s. 1975) ja Ilja (s. 1980). Solovjovin perhe asuu Tähtikaupungissa Venäjällä.
Koulutus ja ura

Solovjov valmistui Lenin Komsomolin l. Tsernigovin sotilaskorkeakoulusta vuonna 1972. Vuosina 1972-76 hän toimi Kaukoidän sotilaspiirissä. Elokuussa 1976 hän pääsi kosmonauttikoulutukseen, joka päättyi tammikuussa 1979. Solovjovin ensimmäinen avaruuslento tapahtui vuonna 1988. Hän lensi Mir-asemalla 11.2.-9.8.1990.
Aiheesta muualla

Gagarin-kosmonauttikeskuksen kosmonauttien elämäkerrat (Arkistoitu – Internet Archive)
NASA elämäkerta Solovjevista
Anima Damnata

| Anima Damnata> Tiedot |
| --- | --- |
Toiminnassa:  1996–
Tyylilaji:  death metal black metal
Kotipaikka:  Wrocław, Puola
Laulukieli:  englanti
Levy-yhtiö:  Pagan Records, 2002–2003   Morbid Moon Records, 2005–  
Aiheesta muualla
Kotisivut
Infobox OKNimi-testi OK: 
Anima Damnata on puolalainen black/death metal -yhtye, joka on perustettu Wrocławssa Puolassa vuonna 1996.
Kokoonpano

Necrosodomic Corpse Molestator – laulu, kitara
Necrosadistic Pavulon Injector and Ritual Devourer of Unborn Angelic Flesh – bassokitara
Master of Depraved Dreaming and Emperor of the Black Abyss the Great Lord Hziulquoigmzhah Cxaxukluth (Necrolucas) – rummut
Entiset jäsenet
Glaca – laulu
Bestial Crusher of Holy Prophets – kitara
Nocturnal Harvester of Christian Lambs and a Great Messenger of Subliminal Satanic Messages (Jan Czerniawski) – bassokitara
Diskografia

Agonizing Journey Through the Burning Universe and Transcendental Ritual of Transfiguration (2003)
Atrocious Disfigurement of the Redeemer's Corpse at the Graveyard (2007)
Nefarious Seed Grows to Bring Forth Supremacy of the Beast (2017)
EP:t
Tormenting Pale Flesh of the Syphilic Holy Whore (2005)
Gods of Abhorrence (2002,  w/ Throneum)
Reh (2001)
Suicidal Allegiance Upon the Sacrificial Altar of Sublime Evil And... (2001)
Aiheesta muualla

Anima Damnata Encyclopaedia Metallumissa (englanniksi)
Ana Brenda Contreras

Ana Brenda Contreras vuonna 2015.
Ana Brenda Contreras (s. 24. joulukuuta 1986) on meksikolais-yhdysvaltalainen näyttelijä, joka on esiintynyt lukuisissa espanjankielisissä telenoveloissa.
Contreras on näytellyt myös englanniksi. Vuosina 2018–2019 hän esitti Cristal Jenningsiä televisiosarjassa Dynastia.
Antonio Spavone

Antonio Spavone (s. 2. kesäkuuta 1994 Napoli) on italialainen moottoriurheilija.
Spavone aloitti Karting-uran vuonna 2005 ja kilpaili suurimman osan italiassa, joka vei sen jälkeen tien kohti KF2-luokkaan vuonna 2010. Samana vuonna Spavone aloitti ajouransa Formula Abarth-sarjassa. Hän kilpaili vain kuusi kilpailua saavuttamatta pisteitä. Hän jatkoi sarjassa vuonna 2011 sijoittuen Italian Formula Abarth -sarjassa 13:ksi ja Euroopan Formula Abarth -sarjassa 14:ksi. Vuonna 2012 Spavone ajoi Auto GP World Series-sarjassa Euronova Racing-tallissa. Samana vuonna hän kilpaili GP3-sarjassa italialaisessa Trident Racing-tallissa. Hän ajoi kahdeksan kilpailua saavuttamatta pisteitä. Vuonna 2013 Spavone jatkoi Auto GP -sarjassa Super Nova -tallissa. Hän ajoi neljä kilpailua saavuttaen 22 pistettä.
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2012 | Trident Racing | ESPFEA 17 | ESPSPR Kesk. | MONFEA 20 | MONSPR 14 | EURFEA Kesk. | EURSPR 17 | GBRFEA 21 | GBRSPR 18 | GERFEA   | GERSPR   | HUNFEA   | HUNSPR   | BELFEA   | BELSPR   | ITAFEA   | ITASPR   | 0 | 30. |